കൂട്ടിക്കലിലെ രക്ഷാപ്രവര്ത്തനത്തിന് നാവിക സേന ഹെലികോപ്റ്ററുകള് ഉടന് എത്തുമെന്ന് റവന്യൂ മന്ത്രി കൊച്ചി: കൂട്ടിക്കലിലെ രക്ഷാപ്രവര്ത്തനത്തിന് നാവിക സേന ഹെലികോപ്റ്ററുകള് എത്തുമെന്ന് റവന്യൂ മന്ത്രി കെ രാജന്. ദുരന്തം സംഭവിച്ച കൂട്ടിക്കലില് ഉടന് എത്തും. കാഞ്ഞിരപ്പള്ളി ആശുപത്രിയില് ചികിത്സയില് കഴിയുന്നവരെ ആദ്യം സന്ദര്ശിക്കും. സര്ക്കാര് സംവിധാനം പൂര്ണമായി ഉപയോഗപ്പെടുത്തി രക്ഷാപ്രവര്ത്തനം തുടരുകയാണെന്നും റവന്യൂമന്ത്രി പറഞ്ഞു. കാഞ്ഞിപ്പള്ളി ആശുപത്രിയി സന്ദര്ശിച്ച ശേഷം മുണ്ടക്കയത്തെത്തി സാധ്യമായ യാത്രാസംവിധാനമുപയോഗിച്ച് കൂട്ടിക്കലിലെത്തും. രണ്ട് ഹെലികോപ്റ്ററുകളാണ് നിലവില് ആവശ്യപ്പെട്ടിട്ടുള്ളത്. കൂട്ടിക്കല് കെജെഎം ഹയര്സെക്കണ്ടറി സ്കൂളിലിറക്കാനാണ് തീരുമാനിച്ചിരിക്കുന്നത്. എന്ഡിആര്എഫിന്റെ അഞ്ച് പുതിയ സംഘങ്ങളെ കൂടി വിന്യസിപ്പിക്കും.